Държавен вестник, бр. 62, 2018 г., стр. 17

БРОЙ  62	
Д Ъ Р Ж А В Е Н  В Е С Т Н И К 	
СТР.  17  
1.3. Цел на проекта
Целта на проекта е придобиването на два многофункционални модулни патрулни кораба, притежава-
щи способности да участват в широк спектър от морски операции на НАТО и ЕС, които да заменят част 
от наличните във ВМС кораби руско производство, неподлежащи на модернизация.
1.4. Способности, постигани с реализацията на проекта
Голяма част от способностите, които ВМС трябва да поддържат, се осигуряват от бойните кораби на 
ВМС, както следва:
– способност за водене на бойни действия в морските пространства (борба с надводен, въздушен и 
подводен противник);
– способност за контрол на корабоплаването;
– способност за борба с асиметрични заплахи на море;
– способност за търсене и спасяване на море;
– способност за ескорт на търговски и военни кораби;
– способност за защита на националните морски пространства и критичната инфраструктура;
– способност за защита на морските комуникации и стопанската дейност на море;
– способност за защита на стратегически важните енергийни обекти на страната;
– способност за осигуряване на базирането и управлението на вертолети AS 565MB „Panther“;
– способност за осигуряване използването на безпилотни летателни системи.
С придобиването на съвременни модулни патрулни кораби с по-добро въоръжение, с по-голяма мо-
реходност и автономност и с възможност за базиране на вертолети ще се усъвършенстват способностите 
на ВМС, както следва:
– постигане на пълна оперативна съвместимост и възможности за участие в операции на НАТО и ЕС;
– изпълнение на поетите ангажименти по най-важната част от пакета ЦС 2017 в частта му за ВМС;
– поддържане на декларирани сили за участие в Сили за отговор на НАТО (еNRF) и постоянните 
военноморски групи на НАТО;
– охрана и защита на критичната морска инфраструктура, осигуряваща използването на националните 
морски пространства с необходимата ефективност;
– защита на търговските морски пътища (SLOCs);
– участие в охраната на морската държавна граница;
– оказване съдействие на МВР (ГД „Гранична полиция“) в борбата с нелегалната миграция, терориз­
ма, организираната престъпност и трафика на наркотици, хора и оръжия, когато техните способности са 
недостатъчни за ефективно противодействие.
Придобиването на съвременни патрулни кораби ще позволи поетапното извеждане от експлоатация 
на патрулните кораби руско производство, с което в значителна степен ще бъде преодоляна зависимостта 
на поддръжката на военна техника от доставките от Руската федерация, като бойните способности на 
ВМС ще бъдат значително увеличени, без да се допусне намаляване броя на бойните кораби.
1.5. Задачи на проекта
Основната задача на проекта за инвестиционен разход е да определи необходимите параметри и дей-
ности за придобиване и експлоатация на два многофункционални модулни патрулни кораба за нуждите 
на Въоръжените сили на Република България.
За нейното постигане се решават следните частни задачи:
– определяне на обхвата на проекта;
– определяне на времевите параметри на проекта;
– определяне на финансовата рамка на проекта.
Решаването на посочените задачи ще способства за вземане на информирано решение от Народното 
събрание относно реализацията на проекта за инвестиционен разход за придобиване на два многофунк-
ционални модулни патрулни кораба за нуждите на Въоръжените сили.
1.6. Проектна готовност
Настоящият проект за инвестиционен разход се явява актуализирана версия на проекта за инвестиционен 
разход, приет с решение на Народното събрание на 2.06.2016 г., обнародвано в ДВ, бр. 43 от 7.06.2016 г.
При актуализацията на проекта са отчетени настъпилите промени в Закона за данък върху добавената 
стойност, считано от 1.01.2017 г., получените отговори на искания за предоставяне на информация (Request 
for Information-RFI), изпратени от Министерството на отбраната през 2015 г., постъпилата единствена 
оферта в отговор на изпратената от Министерството на отбраната Покана за предоставяне на оферти 
(Request for Proposal-RFP), до определените потенциални изпълнители съгласно РМС № 156/17.03.2017 г., извър-
шеният последващ анализ в Министерството на отбраната на причините за оттегляне на единствения 
кандидат, предоставил оферта за реализацията на проекта, както и за причините за неподаване на оферти 
от останалите участници.
За подготовката на проекта за инвестиционен разход и неговата актуализация са изготвени следните 
основни документи:
– Доклад за отбранителна способност „Придобиване на многофункционален модулен патрулен кораб 
за ВМС“ с рег. № 20-26-691/7.03.2014 г., утвърден от министъра на отбраната, на основание Протокол 
№ 35/17.07.2013 г. от заседание на Съвета по отбранителни способности към министъра на отбраната на 
Република България, проведено на 16.07.2013 г.;
– Документ за иницииране на проект „Придобиване на многофункционален модулен патрулен кораб 
за ВМС“, приет на проведеното на 25.11.2014 г. заседание на Борда за управление на портфолиото от